P6_TA(2005)0531
Rumænien
Europa-Parlamentets beslutning om status i forberedelserne til EU-medlemskab i Rumænien
(2005/2205(INI))
Europa-Parlamentet,
—der henviser til konklusionerne fra Det Europæiske Råd i Bruxelles den 16.-17. december 2004,
—der henviser til traktaten om tiltrædelse til Den Europæiske Union underskrevet af Rumænien den
25. april 2005,
—der henviser til Kommissionens periodiske rapporter for perioden 1998-2004 om de fremskridt, som
Rumænien har gjort hen imod tiltrædelse, og Kommissionens strategidokument om fremskridt i forbin-delse med udvidelsen (KOM(2004)0657),
—der henviser til alle sine tidligere beslutninger og betænkninger siden begyndelsen af tiltrædelsesproces-
sen og frem til i dag,
—der henviser til den generelle tilsynsrapport af 25. oktober 2005 om forberedelserne til EU-medlemskab
i Bulgarien og Rumænien (KOM(2005)0534),
—der henviser til forretningsordenens artikel 45,
—der henviser til betænkning fra Udenrigsudvalget (A6-0344/2005),
A. der henviser til, at Rumænien og Bulgarien i 2000 var blandt de kandidatlande, hvoraf nogle siden blev
medlemmer af EU, at den femte udvidelse af Unionen ikke er fuldendt, og at den bør afsluttes iRumæniens og EU's interesse og i overensstemmelse med de gensidige forpligtelser, der er indgået,
B. der henviser til, at der med underskrivelsen af tiltrædelsestraktaten er indledt en ny fase i Rumæniens
tiltrædelse af Unionen, at Rumænien nu deltager i arbejdet i Det Europæiske Råd og i Rådet somobservatør, og at 35 rumænske observatører har deltaget i arbejdet i Parlamentet siden den 26. septem-ber 2005,
C. der henviser til, at der er sket betydelige fremskridt siden Kommissionens sidste rapport,
D. der henviser til, at fremskridtene på flere områder ikke har været tilfredsstillende, og at Rumænien bør
træffe øjeblikkelige foranstaltninger med henblik på at råde bod på disse mangler, således at landet kan
blive medlem af EU den 1. januar 2007,
E. der henviser til, at udsigten til medlemskab er en vigtig katalysator for reformer, der mobiliserer de
forskellige aktører inden for det politiske, økonomiske, sociale og civile liv,
F. der henviser til, at tiltrædelsesdatoen vil blive fastsat på grundlag af Kommissionens henstilling efter en
grundig analyse af status for tiltrædelsesforberedelserne i Rumænien,
1. understreger på ny, at Rumæniens tiltrædelse er et fælles mål for EU og Rumænien, der sammen med
Bulgariens tiltrædelse vil gøre det muligt at fuldende den femte udvidelse af Unionen efter den omfattendefrihedsproces, der har fundet sted i Central- og Østeuropa;
2. fastholder, at det ønsker, at Rumænien og Bulgarien bliver medlemmer af EU den 1. januar 2007,
såfremt de betingelser, der er anført i tiltrædelsestraktaten, er opfyldt af begge disse lande;
3. henviser til brevvekslingen mellem Europa-Parlamentets formand og Kommissionens formand om i
fuld udstrækning at inddrage Europa-Parlamentet i alle overvejelser vedrørende anvendelsen af en af beskyt-telsesklausulerne i tiltrædelsestraktaten; påpeger, at Parlamentet vil tage stilling til disse spørgsmål og især tiltidsplanen for tiltrædelse på baggrund af, hvor langt man er nået med gennemførelsen af de nødvendigereformer, især de krav, der skal opfyldes med hensyn til retssystemet og bekæmpelsen af korruption for atC 286 E/516 DA 23.11.2006 Den Europæiske Unions Tidende
Torsdag, den 15. december 2005
opnå medlemsskab, og på grundlag af Kommissionens detaljerede vurdering af situationen næste forår;
forventer derfor, at Kommissionen og Rumænien arbejder nært sammen med Parlamentet på dette område;
4. udtrykker ligeledes ønske om, at Rumæniens og Bulgariens tiltrædelse sker på solidarisk vis, og under-
streger samtidig, at ansøgningerne fra begge lande i sidste instans skal behandles og vurderes ud fra deresegne fortjenester;
5. understreger, at de reformer, som Unionen kræver gennemført i Rumænien, er i begge parters inter-
esse, idet de vil gøre det muligt for Rumænien at udnytte fordelene ved medlemskab fuldt ud og sikre, attiltrædelsen sker på optimale vilkår;
6. anerkender Rumæniens vigtige bidrag til stabiliteten i det sydøstlige Europa generelt og landets fort-
satte rolle i forbindelse med større sikkerhed og velstand i regionen;
7. noterer sig den vurdering, som Kommissionen fremkommer med i sin tilsynsrapport om status i
tiltrædelsesforberedelserne i Rumænien, og er enig i konklusionerne;
—glæder sig i den forbindelse over de vigtige fremskridt, der er sket, navnlig med hensyn til ytringsfrihed,
retssystemet, integration af mindretal, beskyttelse af børn, generhvervelse af ejendom og konkurrence-politikken;
—understreger, at der bør gøres en indsats, især med henblik på at gennemføre reformen af den offentlige
forvaltning, sikre, at retssystemet fungerer tilfredsstillende, opbygge forholdet mellem borgerne og insti-tutionerne på et sundt og gennemsigtigt grundlag og bekæmpe kriminalitet og ulovlig handel, fremmeintegrationen af romaer og afslutte gennemførelsen af den gældende fællesskabsret;
—er bekymret over de vedvarende rapporter om mishandlinger begået af ordensmagten, bl.a. overdreven
magtanvendelse fra politiets side og brugen af dødelig vold, hvor mange af ofrene er romaer; opfordrerRumænien til at forbedre retsvæsenets behandling af sådanne sager;
—udtrykker bekymring over de vedvarende forsinkelser på mange områder, såsom forbedring af den
administrative kapacitet, bekæmpelse af korruption, gennemførelse af den gældende fællesskabsretinden for visse landbrugssektorer, og på områderne offentlige indkøb og miljø;
8. mener, at et af de højest prioriterede mål bør være bekæmpelsen af korruption, især korruption på
højt niveau, bekæmpelse af korruption på alle niveauer inden for retsvæsenet, de retshåndhævende organerog i den offentlige forvaltning samt storstilet korruption, der skal bekæmpes konsekvent på alle niveauergennem streng overholdelse af loven og effektiv retsforfølgelse og på grundlag af en reel forståelse af pro-blemets alvor og konsekvenser;
9. henviser til, at Rumæniens ydre grænse bliver Den Europæiske Unions ydre grænse;10. understreger nødvendigheden af at gennemføre reformen af retssystemet i overensstemmelse med de
målsætninger og den tidsplan, der er fastlagt i handlingsplanen, og med anvendelse af de nødvendige
finansielle og menneskelige ressourcer at sikre en effektiv gennemførelse heraf, navnlig hvad angårbekæmpelsen af ulovlig handel (især handel med stoffer og mennesker), samt at styrke den finansielle kon-trol;
11. henstiller på det kraftigste til det rumænske parlament, at det ufortøvet vedtager den reviderede
straffelovgivning, som regeringen har forelagt, og hvis sigte er at afskaffe bestemmelsen om ærekrænkelseog dermed skabe overensstemmelse med lovgivningen i alle EU-medlemsstaterne;
12. mener, at det rumænske parlaments vedtagelse af loven om voldgift vil kunne hjælpe med til at
reducere antallet af uafsluttede retssager;
13. henviser ligeledes til, at det er nødvendigt at styrke de menneskelige og materielle ressourcer med
henblik på at opnå en betydelig forbedring af forvaltningen af og sikkerheden ved grænserne for således atbekæmpe ulovlig handel, organiseret kriminalitet og ulovlig indvandring;23.11.2006 DA C 286 E/517 Den Europæiske Unions Tidende
Torsdag, den 15. december 2005
14. konstaterer, at fattigdommen trods de opmuntrende økonomiske resultater stadig er meget udbredt,
og at levestandarden fortsat er langt lavere end den gennemsnitlige levestandard i EU, hvilket nødvendiggøren øget indsats, herunder øget samhørighed og solidaritet;
15. mener, at det især haster med at træffe foranstaltninger med henblik på at styrke institutionernes
administrative kapaciteter og at indføre finansielle forvaltnings- og kontrolforanstaltninger, således at de
tildelte midler kan anvendes på en effektiv og gennemsigtig måde; understreger på det kraftigste behovet
for en samordnet og konsekvent indsats med henblik på at gennemføre en forvaltningsreform, som ernøglen til en vellykket gennemførelse af den gældende fællesskabsret;
16. henstiller, at førtiltrædelsesstøtten inden for landbrug og udvikling af landdistrikter centreres om
etableringen af partnerskaber med henblik på planlægning af en bæredygtig udvikling af landdistrikter, her-under det civile samfund, den offentlige og private sektor, især ved anvendelsen af bottom-up-metoden ihenhold til LEADER-strategien, som nu også står til rådighed for førtiltrædelsesprogrammerne;
17. opfordrer den rumænske regering til at gøre en yderligere indsats med henblik på gennemførelsen af
miljølovgivningen og opfordrer til samråd med nabolandene og til en konsekvent anvendelse af standar-derne i overensstemmelse med ånden i de relevante EU-forslag, som nu behandles (f.eks. udvindingsindustri-ernes affaldshåndtering) med særlig opmærksomhed på store mineprojekter med væsentlig indvirkning påmiljøet, som det er tilfældet med Rosia Montana;
18. henviser til de katastrofale konsekvenser af oversvømmelserne i sommeren 2005, der var de alvorlig-
ste i 100 år og en overgang berørte over 60 % af landet, medførte omfattende skader og ødelagde mange
menneskers boliger helt i flere områder; anmoder Kommissionen om at overveje, i hvilket omfang der kanydes førtiltrædelsesbistand med henblik på at hjælpe de personer og områder, som er blevet hårdt ramt afoversvømmelserne;
19. anmoder Kommissionen og Rådet om at støtte den rumænske regering i dens bestræbelser på at
beskytte det enestående miljø i Donau-deltaet, som af UNESCO er blevet erklæret for verdens kulturarv, ogsom nu er truet, fordi myndighederne i Ukraine har genoptaget arbejdet på Bystroe-kanalen;
20. opfordrer Rumænien til at vedtage og gennemføre veterinærlovgivningen for at sikre fødevaresikker-
heden og hindre overførsel af dyresygdomme;
21. understreger behovet for at fremskynde gennemførelsen af loven om generhvervelse af ejendom;
22. mener ligeledes, at det haster med at gennemføre lovgivningen om intellektuel ejendomsret for at
forhindre fremstilling af piratkopier og efterligninger;
23. bemærker med tilfredshed de forbedringer, som de rumænske myndigheder har gennemført med
hensyn til beskyttelse af børn, og minder den rumænske regering om, at det er nødvendigt at behandle deinternationale adoptionsansøgninger, der blev indgivet under moratoriet fra juni 2001, og sikre, at samtligesager behandles under hensyntagen til FN's konvention om barnets rettigheder og den rumænske lov om
adoptioners retlige stilling, med henblik på at tillade, at internationale adoptioner finder sted i disse særlige
tilfælde, hvor det er berettiget og passende;
24. henviser til ,at der er et påtrængende behov for at øge beskyttelsen af personer med mentalt handi-
cap, hvis livs- og plejevilkår stadig ikke er tilfredsstillende ,især personer med intellektuelle handicap og
mentale sundhedsproblemer, der opholder sig på institutioner; henstiller til de rumænske myndigheder, atde omgående nedlægger de store institutioner for handicappede til fordel for mindre, lokale boligfaciliteter,hvortil der ydes omfattende støtte via øremærkede midler fra Kommissionen; fremhæver dog, at det erabsolut vigtigt at tage alle nødvendige skridt til gennemførelse af loven fra 2002 om mental sundhed ogbeskyttelse af personer med psykiske sygdomme;
25. konstaterer, at gennemførelsen af loven om forbud mod diskriminering og de foranstaltninger, som
Rumænien har vedtaget til fordel for romaerne, er et skridt i den rigtige retning, men mener, at den indsats,der er gjort for at integrere denne befolkningsgruppe, navnlig ved at føre en politik med nultolerance overfor racisme mod romaerne og at sikre dem kvalitetsundervisning og en udvidet adgang til arbejdsmarkedet,bør videreføres, idet der sørges for, at medierne inddrages fuldt ud i processen;C 286 E/518 DA 23.11.2006 Den Europæiske Unions Tidende
Torsdag, den 15. december 2005
26. er skuffet over den vedvarende forsinkelse i vedtagelsen af lovene om mindretallene; er foruroliget
over, at der stadig findes diskriminerende foranstaltninger i valglovene, og at de gentages i lovforslaget ommindretallene; ønsker, at loven om mindretallene godkendes hurtigst muligt under overholdelse af de poli-tiske kriterier;
27. gentager, at det er nødvendigt at træffe yderligere foranstaltninger for at sikre beskyttelse af det
ungarske mindretal i overensstemmelse med principperne om subsidiaritet og kulturelt selvstyre; opfordrerde rumænske myndigheder til i fuld udstrækning at opretholde undervisning på højere niveau for detungarske mindretal ved at stille de nødvendige finansielle midler til rådighed;
28. anmoder Kommissionen om at fortsætte overvågningen af forberedelserne til tiltrædelse med beslut-
somhed og objektivitet og at hjælpe de rumænske myndigheder med at opfylde deres forpligtelser ved at
følge udviklingen, ikke blot med hensyn til de tilsagn, der er givet, men også ved gennemførelsen på lokaltniveau inden for de områder, hvor der skal ske ændringer som påpeget i Kommissionens tidligere rapporter;
29. gentager sit krav om at blive holdt løbende underrettet af Kommissionen om dennes overvågnings-
arbejde og om at blive inddraget fuldt ud i den endelige afgørelse om en eventuel anvendelse af beskyttelses-klausulerne;
30. bifalder Kommissionens strategi, ifølge hvilken afgørelsen om en eventuel udsættelse af tiltrædelses-
datoen vil blive truffet på grundlag af de resultater, som Rumænien opnår inden foråret 2006;
31. bekræfter på ny sit stærke politiske ønske om, at Rumænien bliver medlem af EU den 1. januar 2007,
men understreger, at virkeliggørelsen af dette mål først og fremmest afhænger af de rumænske myndighe-ders evne til at opfylde de forpligtelser, som Rumænien har indgået i tiltrædelsestraktaten, og at beskyttelses-klausulerne i modsat fald vil træde i kraft;
32. anmoder de rumænske myndigheder om på tilfredsstillende vis at afhjælpe de mangler, der er kon-
stateret, således at Rumæniens tiltrædelse kan ske i henhold til tidsplanen;
33. anmoder de EU-medlemsstater, der endnu ikke har ratificeret traktaten om Rumæniens tiltrædelse af
Den Europæiske Union, om at gøre dette hurtigst muligt;
34. pålægger sin formand at sende denne beslutning til Rådet og Kommissionen samt til medlems-
staternes og Rumæniens regeringer og parlamenter.
P6_TA(2005)0532
Kvindenetværk
Europa-Parlamentets beslutning om kvinders netværk: Fiskeri, landbrug og diversificering
(2004/2263(INI))
Europa-Parlamentet ,
—der henviser til Rådets forordning (EF) nr. 1260/1999 af 21. juni 1999 om vedtagelse af generelle
bestemmelser for strukturfondene (1),
—der henviser til de nyskabende aktioner, som er finansieret gennem det finansielle instrument for udvik-
ling af fiskeriet (FIUF) på grundlag af artikel 22 i Rådets forordning (EF) nr. 1260/1999,
—der henviser til Rådets forordning (EF) nr. 2792/1999 af 17. december 1999 om de nærmere regler og
betingelser for Fællesskabets strukturforanstaltninger for fiskeriet (2),
—der henviser til konferencen om kvinders stilling i fiskerisektoren, som fandt sted den 23.-24. januar
2003 på Kommissionens initiativ,
(1) EFT L 161 af 26.6.1999, s. 1.
(2) EFT L 337 af 30.12.1999, s. 10.23.11.2006 DA C 286 E/519 Den Europæiske Unions Tidende
Torsdag, den 15. december 2005